উগ্র হিন্দুত্বে চিড়ে ভিজবে না রেনেসাঁর বাংলায়। খাটবে না জাতপাতের ইকুয়েশন। তাই উত্তর প্রদেশ মডেল নয়, বাংলায় উন্নয়নের এজেন্ডাতে বাজিমাতের চেষ্টা অমিত শাহর। কেন্দ্রীয় অনুদানের পরিসংখ্যান  দিয়ে বিঁধলেন মুখ্যমন্ত্রীকে। পদে পদে বোঝালেন, রামনবমীর অস্ত্র নয় বাংলা দখলে উন্নয়নই  আসল হাতিয়ার।
 ওয়েব ডেস্ক : উগ্র হিন্দুত্বে চিড়ে ভিজবে না রেনেসাঁর বাংলায়। খাটবে না জাতপাতের ইকুয়েশন। তাই উত্তর প্রদেশ মডেল নয়, বাংলায় উন্নয়নের এজেন্ডাতে বাজিমাতের চেষ্টা অমিত শাহর। কেন্দ্রীয় অনুদানের পরিসংখ্যান  দিয়ে বিঁধলেন মুখ্যমন্ত্রীকে। পদে পদে বোঝালেন, রামনবমীর অস্ত্র নয় বাংলা দখলে উন্নয়নই  আসল হাতিয়ার। টার্গেট স্থির...তবে এ বাংলায় যে উত্তর প্রদেশ মডেল চলবে না সেটা বুঝেছে গেরুয়া শিবির। তাই রাজ্যে এসে অন্য স্লোগান অমিত শাহর মুখে, "মাইনরি নয় আমরা উন্নয়নের রাজনীতি করি।" রামনবমীর মিছিল এ রাজ্যে গেরুয়া শিবিরকে যথেষ্ট অক্সিজেন দিয়েছে। সরকারের বিরুদ্ধে দমন-পীড়নের অভিযোগ এনেছেন দিলীপ ঘোষরা। তবে সে প্রসঙ্গে তেমন সরব হলেন কই দলের সর্বভারতীয় সভাপতি? বরং তাঁর গলায় অন্য সুর। উন্নয়নকে ইস্যু করেই একের পর এক ভোটে লড়ছে তৃণমূল। এরাজ্যে তৃণমূলের বিরুদ্ধে BJP-র ট্রাম্প কার্ড সেই উন্নয়নই। অভিযোগ করলেন,  "আমরা টাকা দিই মমতার সরকার ব্যবহার করতে পারে না।" রাজ্যকে দেওয়া অনুদানের হিসেব নিয়ে মমতা বন্দ্যোপাধ্যায়কে সরাসরি সংঘাত অমিত শাহর। BJP  সভাপতির দাবি রাজ্যে অবস্থা উদ্বেগজনক। দিন দিন পরিস্থিতি খারাপ হচ্ছে,  'বাম আমলের চেয়েও খারাপ দশা। শিল্প মানেই বোমা।' এরপরেই সোনার বাংলা গড়ার ডাক দিয়েছেন বিজেপি সভাপতি।